**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.

**Norsk Hydro ASA** er en norsk produsent av aluminium, aluminiumprodukter og kraft. Selskapet har 31 000 ansatte involvert i aktiviteter i mer enn 40 land på alle kontinenter.

Den norske stat ved Nærings- og fiskeridepartementet eide pr. 2020 34,26 prosent av aksjene i selskapet, mens Folketrygdfondet eide 7,1 % (pr. 23. oktober 2020).

Hovedkontoret ligger på Vækerø i Oslo. Hilde Merete Aasheim har vært konsernsjef fra 2019 til mai 2024. Eivind Kallevik er konsernsjef fra mai 2024.

Kunstgjødselproduksjonen ble skilt ut i selskapet Yara International i 2004, og olje- og gassdivisjonen ble innfusjonert i Statoil, som i den forbindelse skiftet navn til StatoilHydro 1. oktober 2007. Sjømatproduksjonen ble solgt i 2000 og er videreført i Marine Harvest.

Norsk Hydro inngikk i april 2010 en intensjonsavtale om å overta Vales aluminiumvirksomhet for 30 milliarder kroner. Transaksjonen gav Hydro full kontroll over og eierskap til bauxittgruven Paragominas, 91 prosent i verdens største aluminaraffineri Alunorte og 51 prosent i aluminiumverket Albras.

Den tidligere valsevirksomheten til Norsk Hydro ble solgt ut i 2021 til amerikanske KPS Capital Partners, og videreføres under navnet Speira. Salget omfattet valseverkene på Karmøy og Holmestrand. På Karmøy har Hydro imidlertid fortsatt (per mars 2024) et produksjonsanlegg for aluminium samt to støperier og et forskningsanlegg, med til sammen over 500 ansatte.

Historie
--------

Notodden-Admini, Norsk Hydro-Elektrisk Kvælstofaktieselskab første administrasjonsbygg fra 1906
Norsk Hydros hovedkvarter i Oslo fra 1963, kjent som Hydrobygget - Yara International fra 2004
Norsk Hydros fabrikkanlegg på Herøya i Porsgrunn. Gunnekleivfjorden i forgrunnen.
Prøve med tungtvann fra Hydro
Hydros aluminiumverk på Karmøy
Selskapet ble grunnlagt 2. desember 1905 av Sam Eyde og Kristian Birkeland under navnet *Norsk Hydro-Elektrisk Kvælstofaktieselskab*. Den svenske Wallenberg-familien var med på å finansiere det nye selskapet sammen med franske banker. Sommeren 1905 hadde avtalen med *Banque de Paris et des Payes-Bas* blitt underskrevet i bankens hovedkontor i Hôtel de Mondragon i Paris. Selskapet var basert på Birkeland–Eyde-prosessen, et patent av Birkeland, hvor man ønsket å benytte en elektrisk lysbue for å fremstille nitrogenbasert kalksalpeter som ble brukt til gjødsel. Produktet fikk handelsnavnet Norgessalpeter. Til produksjonen trengte man elektrisk energi, som man skaffet ved å bygge ut Svelgfossen ved Notodden. Senere bygget man også ut Rjukanfossen og etablerte tettstedet Rjukan med fabrikk og bebyggelse.

### Prosessomlegging

Birkeland–Eyde-prosessen var svært energikrevende og betinget tilgang til billig elektrisk kraft. Lysbueprosessen fikk derfor aldri noen kommersiell suksess utenfor Norge, selv om noen lisensrettigheter også ble solgt utenlands etter at ovnsteknologien var ferdigutviklet ved utbyggingen av «Rjukan II» i 1912. I 1913, året etter at Birkeland–Eyde-ovnen var ferdig utviklet, åpnet den langt mer effektive ammoniakkfabrikken ved Oppau i Ludwigshafen, (Tyskland), som produserte gjødsel etter Haber–Bosch-metoden, patentert i 1910. Hydro hadde gjennom sitt samarbeid med BASF opsjon på Haber–Bosch-metoden. I 1913 besluttet styret å ikke akseptere tilbudet om overdragelse av ammoniakkmetoden fra BASF. Som en del av oppgjøret etter 1. verdenskrig hadde den franske stat sikret seg Haber–Bosch-prosessen, og de ønsket et samarbeid med Norsk Hydro. I 1920 takket Hydro igjen nei til Haber-prosessen, da de selv sammen med svenskene Helge Bäckström og Ivar Cederberg forsøkte å utvikle en ny ammoniakkprosess med lavere trykk. Dette mislyktes, og forsøksprosjektet ble lagt ned i 1924. I 1927 måtte Norsk Hydro også gå over til Haber–Bosch-prosessen og inngå et samarbeid med kjemigiganten IG Farben. Produksjonen på fabrikkene på Rjukan og Notodden ble lagt om, og flytende ammoniakk ble transportert til Hydros nye anlegg på Herøya, hvor produksjonen av Norgessalpeter startet i 1929.

### Fullgjødsel

Odda-prosessen var utviklet av sjefkjemiker Erling Johnson ved Odda Smelteverk i årene 1927–28 og la grunnlag for industriell produksjon av fullgjødsel, tresidig kunstgjødsel med delkomponentene nitrogen, fosfor og kalium. I 1930 fikk Hydro anledning til å studere Odda–prosessen, inkludert Johnsons forsøksprotokoller. Det ble innledet forhandlinger om å lisensiere prosessen, men Hydro krevde å få overdratt lisensrettigheten overfor utlandet, noe ledelsen i Odda ikke kunne godta. Samtidig som forhandlinger pågikk ble det satt igang forsøk på Hydros laboratorium på Rjukan, hvor en systematisk arbeidet for å omgå Johnsons patenter. I november 1931 søkte Olaf Jensen og Hydro om å få patent på en lignende NPK-prosess som innbefattet tilsetting av ammoniumnitrat som dannet et dobbeltsalt. Odda-patentene hadde også anbefalt tilsetting av ammoniumnitrat i prosessen, men ikke beskrevet selve dannelsen av dobbeltsaltet. I 1934 ble Hydros patentsøknad først innvilget, men etter klage fra Odda Smelteverk ble vedtaket opphevet i 1935, og Hydro nektet patent. På tross av dette startet Hydro produksjonen av *Fullgjødsel* uten lisens ved en forsøksfabrikk på Herøya i 1936 og ved fullgjødselfabrikken som startet i 1938. Høsten 1945 ble Hydro stevnet for retten for patentinngrep av Odda Smelteverk og Erling Johnson. Saken ble forlikt i 1947 ved at Hydro betalte Odda Smelteverk 175 000 kr, samt inngikk en 10-årig samarbeidsavtale der en åpnet for å kunne benytte hverandres patenter og erfaringer med fullgjødsel. I 1951 gikk også Hydros fullgjødselfabrikk over til å bruke den umodifiserte Odda-prosessen. I 1955 fikk Erling Johnson Norsk Hydros ærespris for arbeidet med Odda-prosessen.

### Tungtvann

I første del av 2. verdenskrig hadde Hydro et tett samarbeid med Tyskland. I tillegg til eierselskapet IG Farben samarbeidet Hydro med selskapet Nordag (Luftwaffe) om bygging av aluminium- og magnesiumfabrikker, samt at det leverte tungtvann til det tyske atomvåpenprogrammet. Norsk Hydros fabrikk på Rjukan (Vemork) ble åsted for flere aksjoner (Vemork-aksjonen) fra den norske motstandsfronten for å hindre produksjon og transport av tungtvann. Samarbeidet med Tyskland ble tonet ned etter hvert som den tyske krigslykken snudde.

Norsk Hydro produserte tungtvann for eksport fra 1950-årene. Tungtvannet ble solgt til land over hele verden. I 1960 kjøpte Israel 20 tonn tungtvann. Betingelsen var at det måtte brukes til sivile formål, men mest sannsynlig ble det brukt til å lage atomvåpen.

### Nye produkter

I 1951 begynte selskapet å produsere magnesium. Det ble vedtatt å bygge et aluminiumverk på Karmøy i 1963. Etter den første konsesjonsutdelingen på norsk kontinentalsokkel i 1965 har Hydro også produsert olje og gass, blant annet fra Ekofiskfeltet. Oljefunnene førte til Hydros satsing på petrokjemi. Dette området ekspanderte betydelig da Hydro overtok Saga Petroleum i 1999. Satsingen på aluminium ble forsterket i 1986 da lettmetalldivisjonen ble fusjonert med Årdal og Sunndal Verk, og i 2002 da man gjorde et oppkjøp av tyske Vereinigte Aluminium Werke. I 2004 ble landbruksseksjonen skilt ut som eget selskap og børsnotert under navnet Yara International. I 1969 kjøpte Hydro 50% av oppdrettsselskapet MOWI, senere 100 % i 1985, i 1990 endret de navnet til Hydro Seafood. Denne virksomheten ble solgt til nederlandske Nutreco i 2000 og fikk da navnet Marine Harvest.

### Konsernsjefer

* 1905–1917 Sam Eyde
* 1918–1926 Harald Bjerke
* 1926–1941 Axel Aubert
* 1941–1956 Bjarne Eriksen
* 1956–1967 Rolf Østbye
* 1967–1977 Johan B. Holte
* 1977–1984 Odd Narud
* 1984–1991 Torvild Aakvaag
* 1991–2001 Egil Myklebust
* 2001–2009 Eivind Reiten
* 2009–2019 Svein Richard Brandtzæg
* 2019–2024 Hilde Merete Aasheim
* 2024–: Eivind Kallevik

Inntil mai 2006 ble konsernsjefen titulert «generaldirektør».

Moderne tid
-----------

Hydro ble utsatt for dataangrep i mars 2019 som skadet produksjon og satte elektronisk utstyr ut av spill. Angrepet påvirket driften i flere av selskapets forretningsområder, og produksjonen måtte kjøres manuelt. Hydro har estimert den totale kostnaden av cyberangrepet til rundt 550–650 millioner norske kroner. Etterforskning ga resultat i 2021.

Forretningsområder
------------------

### Hydro Bauxite & Alumina

Hydro utvinner bauxitt fra en 100 % selveid gruve like ved den brasilianske byen Paragominas, i delstaten Para. I tillegg mottas en del bauxitt fra gruven Mineração Rio do Norte, som Hydro eier 5 % av. Bauxitten foredles videre til alumina ved Hydros aluminaraffineri Alunorte, som ligger omtrent to timer utenfor byen Belém. Bauxitt fra Paragominas transporteres til Alunorte i en 244 kilometer lang rørledning. Alunorte er verdens største aluminaraffineri med en maksimal produksjon på 6,3 million tonn alumina. Med dette raffineriet er Hydro helt selvforsynt med alumina, som er råvaren for aluminiumproduksjon. Forretningsområdet Bauksitt & Alumina har hovedkontor i Rio de Janeiro.

Bauxittressursene i Para-regionen er en av verdens største, og regnes[*av hvem?*] som en sikker ressurs de neste hundre årene.

### Hydro Energy

Røldal kraftverk i Odda kommune, 1965.Energidivisjonen forvalter Hydros vannkraftressurser og energikontrakter. Hydro eier 20 kraftverk i Norge, fordelt på fire hovedområder; Telemark, Røldal-Suldal, Sogn og Vennesla. Hydro er Norges nest største vannkraftprodusent, med en årlig produksjon på 10 TWh i et normalår. Hydro kjøper og selger ikke opprinnelsesgaranti.

### Hydro Aluminium Metal

Forretningsområdet Aluminium Metal har ansvaret for produksjon av primæraluminium, støping av aluminium til pressbolt, støpelegeringer og valseblokk samt nedsmelting av resirkulert aluminium (Re-melt). Forretningsområdet har også ansvaret for de kommersielle aspektene knyttet til salg av aluminium fra heleide og deleide primærverk, samt resirkulering.

Total årsproduksjon av primæraluminium fra eide og deleide smelteverk (produksjon i henhold til eierandel av verket) er rundt 2,3 million tonn, og produksjon av resirkulert aluminium (Re-melt) var 0,9 million tonn. Produksjonen i Norge er 1,125 million tonn.

Norsk Hydro har pr. juni 2022 aluminiumsmelteverk i Norge ved Sunndal, Årdal, Høyanger, Husnes, på Karmøy og Vigeland, og ellers utenfor Norge i Slovalco (Slovakia, 55,3 % eid), Albras (Alunorte) (Brasil, 51 % eid), Quatalum (Qatar, 50 % eid), Aluminerie Aluette (Canada, 20 % eid) og Tomago (Australia, 12,4 % eid).

Ved Hydro Vigelands Brug raffineres aluminium til super-ren kvalitet (99,99 %). Ved Hydro Aluminium High Purity (Grevenbroich, Tyskland) produseres kvaliteter på 99,998–99,9999 %. Hydro er en ledende leverandør av dette produktet som benyttes til produksjon av diverse elektriske produkter. 

Norsk Hydro har verdens laveste karbonfottrykk på produsert aluminium. Dette er hovedsakelig på grunn av bruk av vannkraft i produksjonen i Norge.

### Hydro Extrusions

Forretningsområdet Hydro Extrusions har ansvaret for ekstruderte produkter. Forretningsområdet driver med videreforedling av aluminium til produkter som for eksempel benyttes i avanserte bygningskonstruksjoner, solcellepaneler, drikkebokser og ulike bildeler. Hydro og Orkla annonserte i slutten av 2012 at Hydro Ekstruderte Produkter skulle slås sammen med Orklas heleide aluminiumsselskap, Sapa. Fusjonen ble ferdigstilt 1. september 2013. Hydro overtok Sapa i oktober 2017, og selskapet ble innlemmet som en avdeling i Norsk Hydro ASA.

Se også
-------

* Vemork-aksjonen
* Avviklingen av Norsk Hydros opsjonsprogram

Litteratur
----------

* Ketil Gjølme Andersen og Gunnar Yttri *Et forsøk verdt – forsøk og utvikling i Norsk Hydro gjennom 90 år*, 1997 ISBN 9788200127789

Referanser
----------

1. ↑  "Hydro-sjefen går av"; besøksdato: 14. mars 2024; forfatternavn: Annvor Seim Vestrheim; verkets språk: nynorsk; utgivelsesdato: 14. mars 2024; sitat: – Eg gler meg til å ta fatt på neste steg for Hydro saman med våre 32 000 dyktige og engasjerte medarbeidarar, seier Kallevik. Han tek over for Aasheim 13. mai..
2. ↑  ; besøksdato: 1. juni 2022.
3. ↑  «About Hydro». *www.hydro.com* **(engelsk)**. Besøkt 26. februar 2018.
4. ↑  Nærings- og fiskeridepartementet (16. juli 2018). «Selskaper». *Regjeringen.no* **(norsk)**. Besøkt 31. oktober 2018.
5. ↑  «Aksjonærer». Besøkt 25.10.2020.
6. 1 2 3  Vestrheim, Annvor Seim (14. mars 2024). «Hydro-sjefen går av». *NRK* **(norsk nynorsk)**. Besøkt 14. mars 2024. «Hydro-sjef Hilde Merete Aasheim går av, skriv selskapet i ei pressemelding. | Aasheim går av etter fem år som konsernsjef. Ho har jobba i selskapet i 17 år. [---] Eivind Kallevik er utnemnd til ny sjef for Hydro. Han er i dag konserndirektør og leiar for Hydro sitt forretningsområde Aluminium Metal. [---] Han tek over for Aasheim 13. mai. | Aasheim har planlagt avgangen sidan i fjor haust, opplyser informasjonsdirektør Halvor Molland i Hydro til E24.»
7. ↑  Nadine Bloxsome (3. juni 2021). «New ownership, new name – aluminium rolling and recycling by Speira» **(engelsk)**. Aluminium International Today. Arkivert fra originalen 9. november 2021. Besøkt 1. desember 2021.
8. ↑  Tanja Schmitt (2. juni 2021). «Eigentümerwechsel: Aus Hydro wird Speira» **(tysk)**. Automobilindiustrie. Arkivert fra originalen 2. juni 2021. Besøkt 1. desember 2021.
9. ↑  «Pressemelding: Hydro fullfører salget av forretningsområdet Rolling til KPS Capital Partners». *www.hydro.com* **(norsk)**. Norsk Hydro. 1. juni 2021. Besøkt 31. januar 2022.
10. ↑  «Pressemelding: Nytt navn og nye eiere – resirkulert og valset aluminium fra Speira | Speira». *kommunikasjon.ntb.no* **(norsk)**. Norsk Hydro. 1. juni 2021. Besøkt 14. mars 2024. «Den 5.mars 2021 offentliggjorde Norsk Hydro ASA (Hydro) en avtale mellom Hydro og KPS Capital Partners (KPS) om å selge selskapets valsevirksomhet til KPS. Salget av selskapet er nå fullført, og fra og med i dag er valsevirksomheten et separat selskap eid av KPS. Navnet på det nye selskapet er Speira.»
11. ↑  «Karmøy». *www.hydro.com* **(norsk)**. Norsk Hydro. Besøkt 14. mars 2024. «Hydro har et anlegg for for produksjon av primæraluminium på Karmøy.»
12. ↑  Norgeshistorie.no, Finn Erhard Johannessen, «Norsk eksport av tungtvann». Hentet 6. jul. 2017.
13. ↑  «History». *marineharvest.com* **(engelsk)**. Besøkt 5. november 2018.
14. 1 2  Haugstad, Tormod (17. november 2019). «Vi har heldigvis ansatte som husker hvordan man skal håndtere produksjonen manuelt. De ble våre helter». *Teknisk Ukeblad*.
15. ↑  «Hydro er fortsatt ikke friskmeldt etter dataangrepet i mars». *Teknisk Ukeblad*.
16. ↑  Braathen Røise, Martin (17. november 2019). «Det er tatt store beslag i kontanter og dyre biler etter angrepene mot Hydro». *Teknisk Ukeblad*.
17. ↑  «Fakta om vannkraft». Norsk Hydro. 16. oktober 2013. Arkivert fra originalen 8. februar 2015. Besøkt 8. februar 2015.
18. ↑  «Hydro sier nei til millioninntekt fra opprinnelsesgarantier». Montel.no. 26. april 2016. Arkivert fra originalen 1. juni 2016. Besøkt 27. april 2016.
19. ↑  «Third quarter 2020 Investor presentation» (PDF). Besøkt 25.10.2020.
20. ↑  «Slovalco». *Hydro.com*. Besøkt 19. mai 2020.
21. ↑  Bryhn, Rolf (15. september 2021). «Norsk Hydro». *Store norske leksikon*. Besøkt 29. desember 2021.
22. ↑  «Albras». *Hydro.com*. Arkivert fra originalen 11. juni 2020. Besøkt 19. mai 2020.
23. ↑  «Aluminerie Alouette Inc.». *Hydro.com*. Besøkt 19. mai 2020.
24. 1 2 3  «Third quarter 2020 Investor presentation» (PDF). Besøkt 25.10.2020.
25. ↑  «Hydro Vigelands Brug AS». Besøkt 19.05.2020.

Eksterne lenker
---------------

* (no) Offisielt nettsted Rediger på Wikidata

* (en) Norsk Hydro – kategori av bilder, video eller lyd på Commons Rediger på Wikidata
* (no) Norsk Hydro på Twitter Rediger på Wikidata

* (no) Norsk Hydro på Facebook Rediger på Wikidata

* (no) Norsk Hydro på Instagram Rediger på Wikidata

* (no) Norsk Hydro på LinkedIn Rediger på Wikidata

* (no) Norsk Hydro på YouTube Rediger på Wikidata

* (no) Norsk Hydro på Flickr Rediger på Wikidata

* OSE: NHY

| * v
* d
* r
Selskaper i OBX-indeksen |
| --- |
| 
* Aker BP
* Borr Drilling
* DNB Bank
* Equinor
* Frontline
* Gjensidige Forsikring
* Golden Ocean Group
* Hafnia
* Höegh Autoliners
* Kongsberg Gruppen
* Mowi
* Nel
* Nordic Semiconductor
* Norsk Hydro
* Norwegian Air Shuttle
* Orkla
* PGS
* SalMar
* Storebrand
* Subsea 7
* Telenor
* TGS
* Tomra Systems
* Vår Energi
* Yara International

 |
| **OBX-indeksen består av de 25 mest likvide aksjene på Oslo Børs, rangert etter seks måneders omsetning.** |

| * v
* d
* r
Selskaper notert på Oslo Børs |
| --- |
| Egenkapitalbevis | 
* Aurskog Sparebank
* Høland og Setskog Sparebank
* Jæren Sparebank
* Melhus Sparebank
* Sandnes Sparebank
* Skue Sparebank
* Sogn Sparebank
* SpareBank 1 Helgeland
* SpareBank 1 Nord-Norge
* SpareBank 1 Nordmøre
* SpareBank 1 Ringerike Hadeland
* SpareBank 1 SMN
* SpareBank 1 Sørøst-Norge
* SpareBank 1 Østfold Akershus
* SpareBank 1 Østlandet
* Sparebanken Møre
* Sparebanken Sør
* Sparebanken Vest
* Sparebanken Øst
* Totens Sparebank

 |
| Energi | 
* Akastor
* Aker BP
* Aker Solutions
* AqualisBraemar
* Archer
* Atlantic Petroleum
* Avance Gas Holding
* Awilco Drilling
* Borr Drilling
* BW Energy Limited
* BW LPG
* BW Offshore Limited
* DNO
* DOF
* Eidesvik Offshore
* Electromagnetic Geoservices
* EMAS Offshore
* Endúr
* Equinor
* FLEX LNG
* Frontline
* Hafnia Limited
* Havila Shipping
* Höegh LNG Holdings
* Interoil Exploration and Production
* Kværner
* Magnora
* Magseis Fairfield
* Northern Drilling
* Northern Ocean Ltd.
* Norwegian Energy Company
* Ocean Yield
* Oceanteam
* Odfjell Drilling
* OKEA
* Panoro Energy
* Petrolia
* PGS
* Polarcus
* Prosafe
* Questerre Energy Corporation
* RAK Petroleum
* Reach Subsea
* S.D. Standard Drilling
* SeaBird Exploration
* Seadrill
* Shelf Drilling
* Siem Offshore
* Solstad Offshore
* Subsea 7
* TGS

 |
| Materialer | 
* Borgestad
* Borregaard
* Element
* Elkem
* Norsk Hydro
* Norske Skog
* Scana
* Yara International

 |
| Industri | 
* AF Gruppen
* AKVA Group
* American Shipping Company
* Arendals Fossekompani
* Belships
* Bonheur
* Byggma
* Fjord1
* GC Rieber Shipping
* Golden Ocean Group
* Goodtech
* Havyard Group
* Hexagon Composites
* Jinhui Shipping and Transportation
* Kongsberg Gruppen
* MPC Container Ships
* Multiconsult
* Nel
* Nekkar
* Norwegian Air Shuttle
* NRC Group
* NTS
* Odfjell (ser. A · ser. B)
* SAS AB
* Self Storage Group
* Star Bulk Carriers
* Stolt-Nielsen
* Team Tankers International
* Tomra Systems
* Treasure
* Veidekke
* Vow
* Wallenius Wilhelmsen
* Wilh. Wilhelmsen Holding (ser. A · ser. B)
* Wilson
* Zalaris

 |
| Forbruksvarer | 
* Europris
* Gaming Innovation Group
* Gyldendal
* Kid
* Kongsberg Automotive
* SATS
* XXL

 |
| Konsumvarer | 
* Arcus
* Atlantic Sapphire
* Austevoll Seafood
* Bakkafrost
* Grieg Seafood
* Hofseth BioCare
* Lerøy Seafood Group
* Mowi
* Norway Royal Salmon
* Orkla
* SalMar
* Salmones Camanchaca

 |
| Helsevern | 
* BerGenBio
* Biotec Pharmacon
* Carasent
* ContextVision
* Medistim
* Navamedic
* Nordic Nanovector
* PCI Biotech Holding
* Photocure
* Targovax
* Ultimovacs
* Vistin Pharma

 |
| Finans | 
* ABG Sundal Collier Holding
* Aker
* Axactor
* B2Holding
* DNB Bank
* Gjensidige Forsikring
* Morrow Bank
* Pareto Bank
* Protector Forsikring
* SpareBank 1 SR-Bank
* Storebrand
* Voss Veksel- og Landmandsbank

 |
| IT | 
* Asetek
* Atea
* Bouvet
* Crayon Group Holding
* Hiddn Solutions
* IDEX Biometrics
* Itera
* Kitron
* Napatech
* NEXT Biometrics Group
* NORBIT
* Nordic Semiconductor
* Pexip Holding
* poLight
* Q-Free
* REC Silicon
* StrongPoint
* Techstep
* TietoEVRY
* Thin Film Electronics
* Webstep

 |
| Kommunikasjon | 
* Adevinta
* Funcom
* Otello Corporation
* Polaris Media
* Schibsted (ser. A · ser. B)
* Telenor

 |
| Forsyning | 
* Fjordkraft Holding
* Scatec

 |
| Eiendom | 
* Entra
* Norwegian Property
* Olav Thon Eiendomsselskap
* Selvaag Bolig
* Solon Eiendom
* Storm Real Estate

 |
| *Se også:* Oslo Axess • Merkur Market |

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Brockhaus Enzyklopädie **·** BIBSYS **·** VIAF **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** NKC **·** KulturNav **·** Brønnøysundregistrene
 |